CELEX: 62007CJ0075
Language: sk
Date: 2007-11-08
Title: Rozsudok Súdneho dvora (šiesta komora) z 8. novembra 2007. # Komisia Európskych spoločenstiev proti Francúzskej republike. # Nesplnenie povinnosti členským štátom - Smernica 2004/28/ES - Veterinárne liečivá - Neprebratie v stanovenej lehote. # Vec C-75/07.

Rozsudok Súdneho dvora (šiesta komora) z 8. novembra 2007 – Komisia/Francúzsko
      (vec C‑75/07)
      „Nesplnenie povinnosti členským štátom – Smernica 2004/28/ES – Veterinárne liečivá – Neprebratie v stanovenej lehote“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES) (pozri bod 8)
      Predmet
      
         Nesplnenie povinnosti členským štátom – Neprijatie opatrení potrebných na dosiahnutie súladu so smernicou Európskeho parlamentu
                  a Rady 2004/28/ES z 31. marca 2004, ktorou sa mení a dopĺňa smernica 2001/82/ES o právnych predpisoch spoločenstva týkajúcich
                  sa veterinárnych liekov (Ú. v. EÚ L 136, s. 58; Mim. vyd. 13/034, s. 286), v stanovenej lehote
               
            Výrok
      
         
                   
               
               
                  
               
               
                  Francúzska republika si tým, že v stanovenej lehote neprijala všetky zákony, iné právne predpisy a správne opatrenia potrebné
                     na dosiahnutie súladu so smernicou Európskeho parlamentu a Rady 2004/28/ES z 31. marca 2004, ktorou sa mení a dopĺňa smernica
                     2001/82/ES o právnych predpisoch spoločenstva týkajúcich sa veterinárnych liekov, nesplnila povinnosti, ktoré jej vyplývajú
                     z článku 3 tejto smernice.
                  
               
            
         
                   
               
               
                  
               
               
                  Francúzska republika je povinná nahradiť trovy konania.